DISSERTATIO  MEDICA 


1NAUGURALIS 

DE 

PERTUSSI. 


W.  ROLFE  AUCTORE. 

Hic  morbus,  qui  a  plerisque  auctoribus,  ante 
tempus  Culleni,  “  Tussis  Convulsiva”  vocata 
est,  proprium  suum  nomen  accepit  ex  vehe¬ 
mentia  tussis,  qua  potissimum  a  caeteris  omnibus 
morbis  discernitur.  Idem  collocatur  in  classe 
“  Neuroses”  ordineque  “  Spasmi/’  et  sequen¬ 
tibus  verbis  definitur :  “  Morbus  contagiosus  ; 
tussis  convulsiva,  strangulans,  cum  inspiratione 
sonora,  iterata  ;  saepe  vomitus.” 

DE  PERTUSSI. 


HISTORIA  MORBI. 

Hic  morbus  nulli  regioni  tempori  ve  anni  pro¬ 
prius  est,  si  modo  causa  ejus  excitans  admota 
fuerit,  etsi  magis  urgere  videtur  in  frigidis  quam 
aestuosis  locis,  atque  adeo  magis  hieme  quam 
aestate.  Manifeste  ex  Contagio  oritur,  saepissi- 
meque  publice  grassatur  ;  et,  velut  omnes  mor¬ 
bi  qui  ex  contagio  proficiscuntur,  semelque  so¬ 
lum  per  aetatem  hominis  occurrunt,  pueros  ma¬ 
xima  ex  parte  vexat. 

Incipit  vero  hic  morbus  fere  ex  febricula  sig¬ 
nisque  vulgaribus  Catarrhi.  Sitis  est,  pulsus  ex¬ 
citatur,  calorque  corporis  augetur ;  tamen  ne¬ 
que  tam  vehemens  nec  diuturna  haec  febris  esse 
solet,  ut  recte  inter  morbos  febriles  enumeretur. 
Haec  signa  brevi  subsequitur  Tussis,  quae,  pri¬ 
mum  mediocris,  post  tempus  aliquod  vehemen- 
tior  fit,  propriamque  suam  formam  induit.  Haec 
vero  redit  per  accessiones,  quae  modo  per  se,  et 

sine  ulla  evidenti  causa,  modo  irritamento  ali¬ 
quo  excitantur.  Puer  subito  corripitur  tussi 
vehementi  iterataque,  quae  pluribus  brevibus  ex- 
pirationibus  efficitur,  quas  subsequitur  alta  sono- 
raque  inspiratio,  haeque  inter  se  saepius  alter¬ 
nantur.  Sub  his  autem  facies  tumida  rubraque 
et  interdum  pene  purpurea  fit,  oculique  suffusi 
sunt  et  protrusi,  tantaque  aliquando  vehemen¬ 
tia  tussis  est,  ut  puer  pedibus  consistere  per  se 
nequeat,  confugiatque  ad  adstantes  ut  caput 
manibus  contineant.  Tussiendi  autem  acces¬ 
siones  singulas  sputo  finiri  solent ;  quod  pri¬ 
mum  parcum  et  tenue,  postea  viscidum  magis 
et  copiosum  fit ;  interdumque  tanta  est  ejus 
visciditas  et  copia,  ut  non  sine  summa  difficul¬ 
tate  excreetur.  Hic  solitus  est  terminus  acces¬ 
sionum  ;  interdum  vero  sternutamento,  saepe¬ 
que  vomitu,  istae  resolvuntur,  qui  vomitus  gravi 
diuturnaque  epiglottidis  partium  que  vicinarum 
irritatione,  vehementique  agitatione  totius  cor¬ 
poris  moveri  videtur.  At  sonus  proprius  qui 
hanc  tussim  semper  comitatur  videtur  proficisci 
ex  magna  depletione  pulmonis,  quam  diuturni- 

tas  tussis  efficit,  unde  subitus  modus  aeris,  qui 
cum  summo  impetu,  fortasseque  per  angustiora 
itinera,  in  pulmonem  sub  inspiratione  irruit, 
sonum  non  movere  non  potest.  Tussis  autem, 
ubi  aliquamdiu  perstiterit,  sic  decedit,  puerum¬ 
que  integrum  relinquit ;  idque  ita,  ut  interdum 
protinus  redeat  ad  ludos,  aut  ad  quicquid,  in¬ 
stante  accessione,  egerat;  interdum  vero  eun¬ 
dem  imbecillum  et  quasi  fatigatum  dimittit,  sae¬ 
peque  ingens  desiderium  cibi  est,  isque,  si  por¬ 
rigitur,  avide  devoratur. 

Morbus  ubi  hoc  modo  per  aliquot  hebdoma¬ 
das,  vel  etiam  menses,  duravit,  sponte  fere  et 
gradatim  decedit.  Tussiendi  accessiones  rario¬ 
res  mitioresque  fiunt ;  febris  decedit ;  difficul¬ 
tasque  spirandi,  siqua  fuit,  imminuitur  ;  et  puer 
redit  ad  pristinam  valetudinem.  Non  raro  ta¬ 
men  morbus  ad  anni  spatium  porrigitur,  vel 
etiam  diutius  ;  nimisque  saepe  puerum  tollit,  si 
non  ipsa  accessione  per  strangulationem,  quam 

facit  vehementia  tussis,  (id  quod  rarius  accidit 

* 

quam  putaremus)  at  certe  gravitate  febris,  lon- 

gave  spirandi  difficultate,  qua  puer  tandem 
strangulatur,  vel  denique  ipsa  infirmitate,  quam 
tam  gravis  tamque  longus  morbus  afferre  solet. 

Atque  haec  quidem  forma  morbi  est,  uti  sae¬ 
pissime  se  ostendit.  Plurimum  vero  variant 
signa  ejus,  pro  aetate  pueri,  corporis  constitu¬ 
tione  habituque,  et  aliis  malis,  quae  hunc  mor¬ 
bum  aut  praecesserint,  aut  cum  eo  conjungantur. 
Interdum  enim  ubi  aetas  non  admodum  tenera 
est,  corporisque  natura  neque  infirma  nimis  ne¬ 
que  plena,  et  puer  natus  est  ex  validis  parenti¬ 
bus,  quos  neque  Phthisis  neque  Asthma  unquam 
exercuit,  tam  lenis  est  hic  morbus,  ut  vix  a  vul¬ 
gari  Catarrho  discerni  possit;  quinetiam  sunt 
qui  eum  tam  leviter  passi  sint,  ut  neque  ipsi 
meminerint,  nec  parentes,  an  omnino  habuerint 
necne.  In  his  levis  admodum,  si  ulla,  febris 
est ;  difficultasque  spirandi  vix  aut  ne  vix  qui¬ 
dem  percipitur ;  et  proprius  sonus  tussis,  quo 
potissimum  morbus  dignoscitur,  pene  ex  toto 
desideratur :  hic  enim,  ut  dixi,  ex  subito  impe¬ 
tu  aeris  in  pulmonem,  iterata  tussi  quam  maxi¬ 
me  depletum,  praecipue  pendet ;  hasc  igitur  quo 


6 


DE  PERTUSSI. 


lenior  est,  eo  minus  manifestus  sonus  quoque 
erit.  Plane  autem  aliter  morbus  se  habet  in 
infantibus,  (hi  enim  potissimum  hoc  malo  mo¬ 
riuntur)  vel  in  pueris  aut  robustis  plenisque, 
aut  e  contrario  nimis  imbecillis  ;  siquidem 
in  prioribus,  omnia  febrilia  sigila  maxime  ur¬ 
gent,  et  cum  iis  simul  difficultas  spirandi ;  in 
posterioribus,  non  tantae  vires  supersunt  ut  spu¬ 
tum  commode  excreetur,  vel  ut  longus  morbus 
sustineatur.  Denique  morbus  solet  gravior  esse 
in  iis  quibus  haereditaria  proclivitas  inest  ad 
Asthma  aut  ad  Phthisin  ;  et  si  per  se  non  interi¬ 
mit,  solet  originem  praebere  istis  vitiis,  quae  vi¬ 
tam  postea  infelicem  reddunt,  citiusque  aut  tar¬ 
dius  eandem  terminant. 

Quae  sit  autem  natura  primariaque  sedes  hu¬ 
jus  morbi  multum  diuque  quaesitum  est.  Uti 
dixi,  a  Culleno  collocatur  inter  “  Spasmos,” 
ideo  quia  opinio  fuit  tunicam  musculosam 
bronchorum  sub  hoc  morbo  spasmo  affici ;  qui 
spasmus,  quum  clonicus  esset,  id  est  quum  cum 
relaxationibus  alternaretur,  putabatur  movere 

tussim,  quas  praecipua  pars  morbi  est.  Si  vero 
proxima  causa  morbi  spasmus  est,  videtur  veri¬ 
simile  esse  hunc  excitari  ex  copia  acris  viscidi- 
que  muci,  qui  in  bronchos  effunditur,  quique 
videtur  esse  prima  pars  effectus  Contagii.  Ne¬ 
que  enim  facile  est  dictu  quemadmodum  mor¬ 
bus,  plane  et  simpliciter  spasmodicus,  ex  conta¬ 
gio  oriri  possit.  Novimus  quidem  hujusmodi 
mala  ex  imitatione,  affectibusque  animi,  et  iis 
similibus,  satis  saepe  proficisci  ;  iidemque  non 
raro  ipsa  consuetudine  continuantur.  Atque 
hoc  quidem  videtur  accidere  in  Pertussi ;  quae 
plerumque  diu  protrahitur  postquam  effectus 
contagii  desierunt :  hoc  vero  videtur  excitare 
morbum,  solum  in  acuta  et  contagiosa  condi¬ 
tione  ejus  ;  effectusque  per  certum  et  definitum 
tempus  solum  extenduntur.  Itaque  initio  est 
fortasse  aliquid,  quod,  etsi  spasmum  movere  po¬ 
test,  tamen  a  spasmo  diversum  et  discretum 
est;  siquidem  spasmus  diu  continuatur  post¬ 
quam  hoc  finitum  est. 


Atque  haec  quidem  vulgaris  opinio  morbi  est ; 

qui  ideo  divisus  est  in  duo  tempora,  quorum 
prius  "  Specificum,”  sive  “  Acutum,”  sive 
“  Contagiosum,”  (siquidem  in  hoc  solo  tempore 
morbus  contagiosus  esse  putatur)  vocatum  est ; 
posterius  “  Longum,”  sive  “  Consuetum  :”  et 
ex  his  utrumque  per  certum  spatium  urgere 
solet,  remediaque  admodum  diversa  postulat. 

Apud  plerosque  quidem  constat  pulmonem 
reliquaque  organa  spirandi,  quomodocunque  af¬ 
ficiuntur,  primariam  sedem  morbi  esse.  Qui- 

V  1  i  'A  i  • 

dam  vero,  qui  solent  omnia  ad  jecur  referre, 
dixerunt  id  primum  in  Pertussi  affici ;  nuperque 
Doctor  Webster  protulit  opinionem,  qua  cere¬ 
brum  primam  sedem  morbi  esse  dicitur.  Inquit 
enim,  hoc,  ex  actione  contagii,  primum  insolita 
copia  sanguinis  onerari ;  actionemque  inordina¬ 
tam  pulmonis  excitari,  quo  sanguis  ex  cerebro 
avertatur,  atque  ita  id  ab  onere  suo  liberetur. 
Parum  tamen  facile  est  explicatu,  quapropter 
pulmo  demum,  ad  depellendum  vitium  a  cere¬ 
bro,  excitari  debeat ;  neque  quomodo  talis  exci¬ 
tatio  hoc  praestare  possit.  Manifestum  enim 

est,  pulmonem,  si  tussi  multum  expanditur,  ut 
ille  ait,  ita  non  plus  sanguinis  in  se,  ut  etiam 
minus  solito,  propter  vasorum  compressionem, 
accipere  posse.  Sed  hasc  prastermitto,  ut  ad 
aliam  partem  dissertationis  meas  perveniam. 


DE  MODO  DISCERNENDI  HUNC  MORBUM 
AB  ALIIS ,  ET  DE  PR AS  SAGIO. 

Praecipui  morbi  cum  quibus  Pertussis  con¬ 
fundi  potest  sunt  Vulgaris  Catarrhus  et  Cynan¬ 
che  Trachealis.  A  priore  autem  satis  facile  dis¬ 
cernitur,  si  modo  uterque  morbus  propriis  suis 
signis  manifestetur,  neque  inter  se  (id  quod  in¬ 
terdum  accidit)  conjungantur.  Quod  si  ita  res 
se  habet,  discrimen  facere  supervacuum  est ; 
sin  minus,  Pertussim  esse  suspicamur  si  puer 
idoneae  astatis,  qui  nondum  morbum  habuit,  in¬ 
cipit  affici  febricula,  siti,  difficultateque  spiran¬ 
di  et  tussi ;  idque  magis,  si  solitis  causis  Ca- 

tarrhi  non  objectus  fuerit  $  et  maxime,  si  Per¬ 
ii 

tussis  aut  in  vicinia  epidemica  est,  aut  puer 
casu  singulari  exemplo  ejus  patuerit.  Manifes¬ 
tior  autem  brevi  fit  natura  morbi  proprio  sono 
tussis,  vel  potius  longae  inspirationis,  quae  sin¬ 
gulas  accessiones  tussiendi  subsequitur.  Quod 
si  hic  sonus  desideratur,  ut'  non  raro  evenit, 
summa  difficultate  morbi  discernuntur ;  atque 
ita  non  pauci,  ut  dixi,  hanc  pestem  habuerunt, 
qui  neque  qualis  esset  intellexerunt,  neque 
quando  habuerint,  omnino  meminerunt.  Solet 
autem  Pertussis  longe  diutius  hominem  vexare 
quam  Catarrhus ;  atque  hoc  ipsum,  si  caetera 
desunt,  potest  prioris  naturam  indicare. 

Superest  ut  proferam  notas  per  quas  Pertus- 
sin  a  Cynanche  Tracheali  dignoscere  possumus  ; 
neque  quidem  hoc  facere  magni  negotii  est. 
Hic  enim  morbus  acutus  et  brevis  est,  subito¬ 
que  sine  ulla  manifesta  causa  accedit  5  ille  au¬ 
tem  morbus  diuturnus  est,  semperque,  vel  certe 
longe  saepissime,  contagium  sequitur.  In  Cy¬ 
nanche  Tracheali  febris  vehementer  urget ;  in 
Pertussi  aut  levis  esse  solet,  aut  omnino  desidera- 

tur  :  ad  haec,  spirandi  difficultas  in  priore  longe 
major  est,  assidueque  urget;  in  posteriore  mi¬ 
nor,  reditque  per  accessiones.  Plurimum  quo¬ 
que  interest  in  ratione  tussis  ;  quae  in  Pertussi 
iterata  quidem  est,  sed  sine  proprio  sono,  nisi 
per  inspirationem  ;  in  Cynanche  Tracheali  au¬ 
tem,  tussis  ipsa  sonora  et  clangens  est,  voxque 
loquentis  rauca  fit,  quasi  transmitteretur  per  tu¬ 
bam  aeneam.  His  si  adjicimus  dolorem,  sen¬ 
sumque  strangulationis  in  gutture,  qui  efficit  ut 
puer  reflectat  caput,  manusque  ad  guttur  admo¬ 
veat  ne  protinus  stranguletur,  non  requiremus 
signa  unde  Cynanchen  Trachealem  a  Pertussi 
facile  distinguamus  :  neque  quidem  alii  morbi 
sunt,  quibus  falli  omnino  possumus. 

Festino  nunc  ad  Praesagium ;  quod  quidem, 
maxima  ex  parte,  colligi  ex  praecedente  Historia 
potest.  Infantes,  ut  dixi,  maxime  perimit ;  ideo- 
que  quo  tenerior  aetas  est  qua  morbus  acce¬ 
dit,  eo  fere  majus  periculum  est ;  atque  ita  ex 
iis  qui  a  Pertussi  pereunt,  longe  plures  ante  se¬ 
cundum  aetatis  annum,  quam  post  rapiuntur. 

Ad  hasc,  imbecillos,  eosque  quorum  vires  prae¬ 
cedentibus  morbis  fractas  jam  sunt,  maxime  op¬ 
primit  ;  etsi  nimia  plenitudo  corporis  vix  mi¬ 
nus.  inimica  est.  Malum  quoque  est,  si,  cum 
Pertussi  simul,  est  aut  Rubeola  aut  Catarrhus  ; 
alter  enim  alterius  vires  non  vehementer  adau¬ 
gere  non  potest.  Praeterea,  morbus  longe  peri¬ 
culosior  est  iis  qui  nati  sunt  ex  parentibus 
phthisicis  aut  asthmaticis,  quive  ipsi  obnoxii 
sunt  propriis  malis  pulmonis.  In  istis,  si  non 
protinus  finitur  aut  per  strangulationem  aut  per 
apoplexiam,  non  raro  aut  haereditarios  morbos 
movet,  aut  mala  glandularum  mesentericarum  ; 
interdum  Icterum  quoque  concitare  videtur,  for¬ 
tasse  ex  diuturna  gravique  tussi,  qua  jecur  de¬ 
primitur,  ductusque  biliferi  impediuntur.  Quod 
ad  castera,  periculum  semper  esse  videtur  pro 
ratione  febris  difficultatisque  spirandi :  haec 
si  vehemens  est,  facies  purpurascit,  neque  raro 
puer  per  convulsiones  subito  rapitur.  Si  vero 
spiritus  non  admodum  gravis,  febris  lenis  est ; 
si  tussiendi  accessiones  neque  crebras  sunt,  ne¬ 
que  vehementes,  sputumque,  neque  nimis  copio- 

sum  nec  parcum,  ex  facili  excreatur  ;  si  per  in¬ 
tervalla  puer  bene  se  habet,  commodeque  et  su¬ 
mit  cibum  et  dormit,  licet  scire  morbum  lenem 
esse,  foreque  ut  cito  puer  ad  sanitatem  redeat. 
Dicitur  quoque  vomitus  post  tussiendi  accessio¬ 
nes  bonum  signum  esse  ;  itidemque  profluvia 
sanguinis,  ut  e  naribus.  Hoc  vero,  etsi  inter¬ 
dum  adjuvat,  tamen  saepe  gravem  morbum  os¬ 
tendit,  et,  ubi  copiosum  nimis  est,  interdum  ve¬ 
hementer  nocet. 


DE  CAUSIS  PERTUSSIS ,  ET  DE  VESTIGIIS 
EJUS  IN  CADA  VERE . 


Causae  Pertussis,  velut  reliquorum  omnium 
morborum,  solent  dividi  in  eas  quse  corpora 
obnoxia  ei  faciunt,  in  excitantes,  et  in  proximam. 
Quod  ad  primum  vero  caput  causarum  pertinet, 
videtur  quidem  inesse  infantibus  proclivitas 
quaedam  ad  hunc  morbum,  quse  proclivitas,  uti 
aetas  procedit,  multum  imminuitur  ;  etsi  fortasse 

alia  causa  est  cur  pueri  praecipue  hac  peste  vex¬ 
entur.  Sequitur  enim,  cum  morbus  ex  con¬ 
tagio  manifeste  oriatur,  semelque  tantum  ali¬ 
quem  per  aetatem  infestet,  ubi  primum  conta¬ 
gium  venit,  ut  homo  habeat  morbum  ;  et  quo- 
tiescunque  postea  idem  accedit,  tutus  ab  illo 
sit :  si  igitur  quotannis  homo  contagio  objectus 
est,  primo  anno  aetatis  suae  morbo  afficietur. 
Fortasse  tamen  ubi  res  plane  pares  sunt  in  infan¬ 
te  et  in  adulto  homine,  id  est,  si  neuter  jam  mor¬ 
bum  habuit,  infans  magis  opportunus  erit  con¬ 
tagii  effectibus  quam  adultus  homo ;  etsi  plura 
exempla  narrantur  Pertussis  in  media,  atque 
etiam  in  ultima  aetate,  ubi  vix  verisimile  esse  vi¬ 
detur  tum  demum  contagium  primum  accidisse. 
Quod  si  infans  semel  atque  iterum  fortasse  ex 
hoc  evadit,  tamen  constat  inter  omnes  infantiam 
morbo  magis  patere  quam  reliquas  aetates,  atque 
hanc  igitur  praecipuam  causam  praedisponentem 
morbi  esse. 

Excitantes  autem  causae  duplices  esse  possunt, 
prout  morbum  ipsum,  vel  solum  accessionem 

tussiendi,  movent.  Ex  prioribus  praecipua,  at¬ 
que  fortasse  sola,  causa  proprium  Contagium  est, 
quod  fortasse  per  spiritum  primum  accipitur, 
aliisque  invicem  transmittitur.  Cujusmodi  sit 
materia  hujus  Contagii  plane  nescimus  ;  atque 
adeo  utrum  morbus,  sine  hoc,  excitari  omnino 
possit.  Aliqui  putaverunt  quidem  certam  quan- 
dam  conditionem  aeris,  per  se,  et  citra  conta¬ 
gium,  hunc  morbum  facere  posse ;  sed  exempla 
hujus  spontaneas  Pertussis  pauciora  sunt  quam 
ut  iis  multum  confidamus.  Si  semel  autem  mor¬ 
bus  factus  est,  accessiones  tussiendi  saepe  acci¬ 
dunt,  modo,  ut  dixi,  sponte,  modo  ex  variis 
causis  ;  ex  quibus  praecipuae  sunt  vehemens  ex¬ 
ercitatio  corporis,  ut  cursus,  ventriculi  disten¬ 
tio  per  cibos,  ejusdemque  irritatio  ex  cibis  dif¬ 
ficilibus  concoctu.  His  accedit  pulvis,  fumusve, 
aut  tale  aliquod  in  pulmonem  acceptum  ;  atque 
ita  omnes  validi  odores.  Praeterea,  ira  caeterive 
vehementiores  affectus  animi,  vel  vagitus,  idem 
efficere  possunt  $  et,  denique,  quicquid  aut  cor¬ 
pus  aut  mentem  multum  perturbat. 

De  causa  autem  proxima  jam  pauca  dixi,  ubi 
de  natura  morbi  sermo  fuit ;  et  fortasse  plura 
hic  proferre  de  tam  obscura  re  non  est  opus. 
Actio  contagii  esse  videtur  movere  magnam 
copiam  viscidae  pituitae,  cujus  irritatio  fortasse 
spasmum  excitat  $  atque  ita,  post  mortem  ex 
hoc  morbo,  solemus  reperire  tunicam  mucosam 
bronchorum  inflammatam,  crassaque  pituita  im¬ 
pletam.  Dicuntur  quoque  cellulae  aeris  inter¬ 
dum,  ex  vehementia  tussis,  rumpi ;  nuperque 
dictum  est  chordas  vocales  sub  hoc  morbo  saepe 
crassiores  reddi,  spatiumque  glottidis  ideo  co- 
arctari ;  unde  sonus  proprius  inter  tussiendum 
aliqua  ex  parte  explicari  potest.  Non.  raro  in 
iis  qui  mortui  sunt  ex  Pertussi,  insolita  copia 
aquae  in  pericardio  reperitur. 

DE  PERTUSSIS  CURATIONE. 

Hic  morbus,  ubi  levis  est  atque  simplex,  id 
est  ubi  cum  nullo  alio  conjungitur,  medici  auxi¬ 
lia  vix  postulare  videtur ;  et  quidem  ubi  semel 
incepit,  velut  plerique  morbi  orsi  ex  contagio, 
certum  circuitum  fortasse  semper  percurrit,  ne¬ 
que  remediis  ullis  sisti  potest.  Nullum  enim 
antidotum  novimus  contagii  unde  morbus  profi¬ 
ciscitur  ;  quinetiam  contagium  ipsum,  quale  sit, 
ignoramus  :  superest  igitur  solum  ut,  quem 
morbum  neque  arcere  neque  sistere  possumus, 
eum,  si  opus  est,  leniorem  reddamus,  feliciter- 
que  ad  finem,  si  fieri  potest,  perducamus.  Ad 
hoc  igitur,  in  primo  tempore  morbi,  consilium 
medici  est  urgentia  signa,  sive  ex  Catarrho,  si¬ 
ve  ex  Spasmo,  lenire  ;  in  secundo  autem,  con¬ 
suetudinem  frangere,  corpusque  quam  maxime 
corroborare, 

c 

DE  PERTUSSI. 


Itaque  initio,  si  corpus  plenum  est,  morbique 
tanta  vehementia  est  ut  exigat,  Sanguis  mitti 
debet,  non  modo  ex  brachio,  verum  etiam  ex 
pectore,  per  cucurbitulas  aut  hirudines,  plures 
paucioresve  pro  pueri  aetate.  Idem  Doctor  Web¬ 
ster,  de  quo  supra  dixi,  ex  opinione  quam  ha¬ 
bet  de  prima  sede  morbi,  laudat  missionem 
sanguinis  a  capite,  putatque  morbum  posse,  hoc 
remedio  eique  similibus,  sisti :  et  fortasse  ex 
quacunque  parte  corporis  sanguis  mittitur,  si 
modo  plenitudo  corporis  postulat,  prodest. 
Praeter  sanguinis  missionem,  emplastra  Vesi- 
catoria  commode  pectori  admoventur ;  ea- 
que,  ut  dicitur,  magis  adjuvant,  si  ex  tartrate 
antimonii,  potius  quam  ex  meloe  vesicato- 
rio,  fiunt ;  siquidem  prioris  actio,  non  modo 
celerior,  sed  etiam  profundior  esse  videtur,  i- 
demque  pro  simplici  vesicula  plures  pustulas 
movet.  Sequuntur  Vomitoria  remedia,  quae,  in 
hoc  morbo,  pluribus  nominibus  prosunt.  Per 
haec  enim  non  solum  cruditates  ventriculi,  quae 
tam  saepe  gravem  tussim  movent,  ejiciuntur, 
sed  etiam  fluxus  humores  ad  cutem  fit ;  quo  po- 

tissimum  pulmo  liberatur,  et  excreatio  sputi, 
propter  consensionem  inter  pulmonem  atque 
ventriculum,  facilior  redditur.  Non  facile  qui¬ 
dem  est  explicatu  qualis  sit  haec  consensio  ;  et 
fortasse  simplex  agitatio  corporis,  quas  sub  vo¬ 
mitu  accidit,  tantum  confert  ad  faciliorem  ex- 
creationem  quantum  consensio  partium.  Quo¬ 
modo  vero  valeant  sudores,  ad  pulmonem  libe¬ 
randum,  satis  manifestum  est  ;  pulmo  enim  et 
summa  cutis  funguntur  quasi  communi  officio  ; 
ab  utroque  halitus  emittitur,  quoque  plus  ab 
una  parte  fertur,  eo  minus  ab  altera  :  minor 
igitur  fluxus  sanguinis  eo  procedit,  omniaque 
incommoda,  quae  inde  profluunt,  imminuuntur. 
Pari  nomine  valent  medicamenta  proprie  Dia¬ 
phoretica,  ut  vocantur,  et  Expectorantia ;  me¬ 
dicamentaque  ad  alvum  laxam  tenendam,  ut 
in  omnibus  morbis  febrilibus  idonea  sunt,  ita 
in  hoc  quoque  plurimum  adjuvant.  Denique, 
medici  est,  in  hoc  tempore  morbi,  uti  om¬ 
nibus  remediis  quibus  febris  depellitur,  diffi¬ 
cultasque  spirandi  lenitur  ;  atque  ita  cseteris 
signis  consulere,  ut  meminerit  ex  his  summum 
periculum  esse. 

DE  PERTUSSI. 


In  altero  tempore  morbi  conandum  est  om¬ 
nibus  modis  consuetudinem  frangere,  spasmo- 
dicamque  actionem  discutere  ;  quae  per  se 
continuari  tunc  videtur,  ubi  jam  febris  prima¬ 
que  actio  contagii  terminatae  sunt.  Ad  hoc  igi¬ 
tur  omnium  optimum  remedium  est  Mutatio 
aeris  ;  quae  demum  maxime  prodest,  si  cum 
pari  mutatione  omnium  consuetudinum  con¬ 
jungitur.  Itaque  puer  debet  surgere  e  lecto,  ci¬ 
bum  capere,  exercitatione  uti,  omnibusque  aliis 
functionibus  corporis  fungi,  aliis  horis  atque 
antea  solitus  est :  quinetiam  mutatio  a  puro 
aere  ad  minus  purum  magis  prodesse  videtur 
quam  in  eodem  persistere.  Quod  ad  reme¬ 
dia  pertinet,  optima  sunt  quae  ex  Opio  com¬ 
parantur,  caeteraque  Antispasmodica  et  Corro¬ 
borantia.  Ex  prioribus  optima  esse  videntur 
Digitalis,  Conium,  Hyoscyamus,  Castoreum, 
Moschus,  iisque  similia  ;  ad  haec,  Belladonnae 
radix  nuper  laudata  est,  quae  ad  quadrantem 
grani  cum  saccharo  subinde  commode  datur. 
Insuper  Acidum  Hydrocyanicum,  uti  in  pleris- 
que  malis  pectoris,  ita  in  Pertussi  datum  vehe- 

menter  prodesse  dicitur.  Ex  roborantibus  me¬ 
dicamentis  autem  optima  sunt  Cinchona  reliqui¬ 
que  cortices,  eaque  medicamenta  quae  ex  Zin¬ 
co  Ferroque  fiunt :  quae  vero  haec  sint,  quomo- 
doque  dentur,  omnibus  magis  notum  esse  arbi¬ 
tror,  quam  ut  talia  hic  curiosius  proponam.  Prae¬ 
ter  medicamenta,  autem,  opus  est  corporis  ex¬ 
ercitatione  crebra  sed  modica ;  frictionesque 
pectoris  et  spinae  cum  medicamentis  excitanti¬ 
bus  et  anodynis  non  mediocrem  opem  afferre 
putantur.  Frigidis  lavationibus  saepe  uti  quo¬ 
que,  alia  corroborantia  remedia  multum  adju¬ 
vat. 

Praeter  haec,  plurima  Circumforanea  medica¬ 
menta,  embrocationesque,  ut  vocantur,  in  hoc 
morbo  plurimum  laudata  sunt ;  sed  cum  haec 
qualia  sint,  aut  quomodo  operentur,  non  bene 
intelligamus,  supervacuum  esse  videtur  nomi- 
natim  proferre. 

